महाभारतम्-12-शांतिपर्व-197
जापकोपाख्याने कालयमधर्मविप्रेक्ष्वाक्वादीनां संवादः।।<table>				
<td>

	युधिष्ठिर उवाच।	<td>	12-197-1x	
				
<td>

	कालमृत्युयमानां ते इक्ष्वाकोर्ब्राह्मणस्य च।विवादो व्याहृतः पूर्वं तद्भवान्वक्तुमर्हति।।	<td>	12-197-1a12-197-1b	
<td>

	भीष्म उवाच।	<td>	12-197-2x	
				
<td>

	अत्राप्युदाहरन्तीममितिहासं पुरातनम्।इक्ष्वाकोः सूर्यपुत्रस्य यद्वृत्तं ब्राह्मणस्य च।।	<td>	12-197-2a12-197-2b	
				
				
<td>

	कालस्य मृत्योश्च तथा यद्वृत्तं तन्निबोध मे।यथा स तेषां संवादो यस्मिन्स्थानेऽपि चाभवत्।`येनैव कारणेनात्र धर्मवादसमन्वितः।।'	<td>	12-197-3a12-197-3b12-197-3c	
				
<td>

	ब्राह्मणो जापकः कश्चिद्धर्मवृत्तो महायशाः।षडङ्गविन्महाप्राज्ञः पैप्पलादिः स कौशिकः।।	<td>	12-197-4a12-197-4b	
				
<td>

	तस्यापरोक्षं विज्ञानं षडङ्गेषु वभूव ह।वेदेषु चैव निष्णातो हिमवत्पादसंश्रयः।।	<td>	12-197-5a12-197-5b	
				
<td>

	सोयं ब्राह्मं पस्तेपे संहितां संयतो जपन्।तस्य वर्षसहस्रं तु नियमेन तथा गतम्।।	<td>	12-197-6a12-197-6b	
				
<td>

	स देव्या दर्शितः साक्षात्प्रीतास्मीति तदा किल।जप्यमावर्तयंस्तूष्णीं न स तां किंचिदब्रवीत्।।	<td>	12-197-7a12-197-7b	
				
<td>

	तस्यानुकम्पया देवी प्रीता समभवत्तदा।वेदमाता ततस्तस्य तज्जप्यं समपूजयत्।।	<td>	12-197-8a12-197-8b	
				
<td>

	`चतुर्भिरक्षरैर्युक्ता सोमपानेऽक्षराष्टका।जगद्बीजसमायुक्ता चनुर्विशाक्षरात्मिका।।'	<td>	12-197-9a12-197-9b	
				
<td>

	समाप्य जप्यं तूत्थाय शिरसा पादयोस्तदा।पपात देव्या धर्मात्मा वचनं चेदमब्रवीत्।।	<td>	12-197-10a12-197-10b	
				
<td>

	दिष्ट्या देवि प्रसन्ना त्वं दर्शनं चागता मम।यदि चापि प्रसन्नासि जप्ये मे रमतां मनः।।	<td>	12-197-11a12-197-11b	
<td>

	सावित्र्युवाच।	<td>	12-197-12x	
				
<td>

	किं प्रार्थयसि विप्रर्षे किं चेष्टं करवाणि ते।प्रब्रूहि जपतां श्रेष्ठ सर्वं तत्ते भविष्यति।।	<td>	12-197-12a12-197-12b	
				
<td>

	इत्युक्तः स तदा देव्या विप्रः प्रोवाच धर्मवित्।जप्यं प्रति ममेच्छेयं वर्धत्विति पुनः पुनः।।	<td>	12-197-13a12-197-13b	
				
<td>

	मनसश्च समाधिर्मे वर्धेताहरहः शुभे।तत्तथेति ततो देवी मधुरं प्रत्यभाषत।।	<td>	12-197-14a12-197-14b	
				
<td>

	इदं चैवापरं प्राह देवी तत्प्रियकाम्यया।निरयं नैव याता त्वं यत्र याता द्विजर्षभाः।।	<td>	12-197-15a12-197-15b	
				
<td>

	यास्यसि ब्रह्मणः स्थानमनिमित्तमतन्द्रितः।साधु ते भविता चैतद्यत्त्वयाऽहमिहार्थिता।।	<td>	12-197-16a12-197-16b	
				
				
<td>

	नियतो जप चैकाग्रो धर्मस्त्वां समुपैष्यति।कालो मृत्युर्यमश्चैव समायास्यन्ति तेऽन्तिकम्।भविता च विवादोऽत्र तव तेषां च धर्मतः।।	<td>	12-197-17a12-197-17b12-197-17c	
<td>

	भीष्म उवाच।	<td>	12-197-18x	
<td>

	एवमुक्त्वा भगवती जगाम भवनं स्वकम्।।	<td>	12-197-18a	
				
<td>

	ब्राह्मणोऽपि जपन्नास्ते दिव्यं वर्षशतं तथा।सदा दान्तो जितक्रोधः सत्यसन्धोऽनसूयकः।।	<td>	12-197-19a12-197-19b	
				
<td>

	समाप्ते नियमे तस्मिन्नथ विप्रस्य धीमतः।साक्षात्प्रीतस्तदा धर्मो दर्शयामास तं द्विजम्।।	<td>	12-197-20a12-197-20b	
<td>

	धर्म उवाच।	<td>	12-197-21x	
				
<td>

	द्विजाते पश्य मां धर्ममहं त्वां द्रष्टुमागतः।जप्यस्यास्य फलं यत्तत्प्रंप्राप्तं तच्च मे शृणु।।	<td>	12-197-21a12-197-21b	
				
<td>

	जिता लोकास्त्वया सर्वे ये दिव्या ये च मानुषाः।देवानां निलयान्साधो सर्वानुत्क्रम्य यास्यसि।।	<td>	12-197-22a12-197-22b	
				
<td>

	प्राणत्यागं कुरु मुने गच्छ लोकान्यथेप्सितान्।त्यक्त्वाऽऽत्मनः शरीरं च ततो लोकानवाप्स्यसि।।	<td>	12-197-23a12-197-23b	
<td>

	ब्राह्मण उवाच।	<td>	12-197-24x	
				
<td>

	कृतं लोकेन मे धर्म गच्छ त्वं च यथासुखम्।बहुदुःखमहं देहं नोत्सृजेयमहं विभो।।	<td>	12-197-24a12-197-24b	
<td>

	धर्म उवाच।	<td>	12-197-25x	
				
<td>

	`अचलं ते मनः कृत्वा त्यज देहं महामते।अनेन किं ते संयोगः कथं मोहं गमिष्यसि।।'	<td>	12-197-25a12-197-25b	
				
<td>

	अवश्यं भोः शरीरं ते त्यक्तव्यं मुनिपुङ्गव।स्वर्गमारोह भो विप्र किं वा वै रोचतेऽनघ।।	<td>	12-197-26a12-197-26b	
<td>

	ब्राह्मण उवाच।	<td>	12-197-27x	
				
<td>

	किमुक्तं धर्म किं नेति कस्मान्मां प्रोक्तवानसि।त्यज देहं द्विजेति त्वं ससंबुध्यात्र मे यदि।।	<td>	12-197-27a12-197-27b	
				
<td>

	न रोचये स्वर्गवासं विना देहमहं विभो।गच्छ धर्म न मे श्रद्धा स्वर्गं गन्तुं विनाऽऽत्मना।।	<td>	12-197-28a12-197-28b	
<td>

	धर्म उवाच।	<td>	12-197-29x	
				
<td>

	अलं देहे मनः कृत्वा त्यक्त्वा देहं सुखी भव।गच्छ लोकानरजसो यत्र गत्वा न शोचसि।।	<td>	12-197-29a12-197-29b	
<td>

	ब्राह्मण उवाच।	<td>	12-197-30x	
				
<td>

	रमे जपन्महाभाग कृतं लोकैः सनातनैः।सशरीरेण गन्तव्यं मया स्वर्गं न चान्यथा।।	<td>	12-197-30a12-197-30b	
<td>

	धर्म उवाच।	<td>	12-197-31x	
				
				
<td>

	`एवं ते कायसंप्रातिर्वर्तते मुनिसत्तम।'यदि त्वं नेच्छसि त्यक्तुं शरीरं पश्य वै द्विज।एष कालस्तथा मृत्युर्यमश्च त्वामुपागताः।।	<td>	12-197-31a12-197-31b12-197-31c	
<td>

	भीष्म उवाच।	<td>	12-197-32x	
				
<td>

	अथ वैवस्वतः कालो मृत्युश्च त्रितयं विभो।ब्राह्मणं तं महाभागमुपगम्येदमब्रवन्।।	<td>	12-197-32a12-197-32b	
<td>

	यम उवाच।	<td>	12-197-33x	
				
<td>

	तपसोऽस्य सुतप्तस्य तथा सुचरितस्य च।फलप्राप्तिस्तव श्रेष्ठा यमोऽहं त्वामुपब्रुवे।।	<td>	12-197-33a12-197-33b	
<td>

	काल उवाच।	<td>	12-197-34x	
				
<td>

	यथावदस्य जप्यस्य फलं प्राप्तस्त्वमुत्तमम्।कालस्ते स्वर्गमारोढुं कालोऽहं त्वामुपागतः।।	<td>	12-197-34a12-197-34b	
<td>

	मृत्युरुवाच।	<td>	12-197-35x	
				
<td>

	मृत्युं मां विद्धि धर्मज्ञ रूपिणं स्वयमागतम्।कालेन चोदितो विप्र त्वामितो नेतुमद्य वै।।	<td>	12-197-35a12-197-35b	
<td>

	ब्राह्मण उवाच।	<td>	12-197-36x	
				
<td>

	स्वागतं सूर्यपुत्राय कालाय च महात्मने।मृत्यवे चाथ धर्माय किं कार्यं करवाणि वः।।	<td>	12-197-36a12-197-36b	
<td>

	भीष्म उवाच।	<td>	12-197-37x	
				
<td>

	अर्ध्यं पाद्यं च दत्त्वा स तेभ्यस्तत्र समागम।अब्रवीत्परमप्रीतः स्वशक्त्या किं करोमि वः।।	<td>	12-197-37a12-197-37b	
				
<td>

	`स्वकार्यनिर्भरा यूयं परोपद्रवहेतवः।भवन्तो लोकसामान्याः किमर्थं ब्रूत सत्तमाः।।	<td>	12-197-38a12-197-38b	
<td>

	यम उवाच।	<td>	12-197-39x	
				
<td>

	वयमप्येवमत्युग्रा धातुराज्ञापुरः सराः।चोदिता धावमाना वै कर्मभावमनुव्रताः।।	<td>	12-197-39a12-197-39b	
<td>

	भीष्म उवाच।'	<td>	12-197-40x	
				
<td>

	तस्मिन्नेवाथ काले तु तीर्थयात्रामुपागतः।इक्ष्वाकुरगमत्तत्र समेता यत्र ते विभो।।	<td>	12-197-40a12-197-40b	
				
<td>

	सर्वानेव तु राजर्षिः संपूज्याथ प्रणम्य च।कुशलप्रश्नमकरोत्सर्वेषां राजसत्तमः।।	<td>	12-197-41a12-197-41b	
				
<td>

	तस्मै सोऽथासनं दत्त्वा पाद्यमर्ध्यं तथैव च।अब्रवीद्ब्राह्मणो वाक्यं कृत्वा कुशलसंविदम्।।	<td>	12-197-42a12-197-42b	
				
<td>

	स्वागतं ते महाराज ब्रूहि यद्यदिहेच्छसि।स्वशक्त्या किं करोमीह तद्भवान्प्रब्रवीतु माम।।	<td>	12-197-43a12-197-43b	
<td>

	राजोवाच।	<td>	12-197-44x	
				
<td>

	राजाऽहं ब्राह्मणश्च त्वं यदा षट्‌कर्मसंस्थितः।ददानि वसु किंचित्ते प्रार्थितं तद्वदस्व मे।।	<td>	12-197-44a12-197-44b	
<td>

	ब्राह्मण उवाच।	<td>	12-197-45x	
				
<td>

	द्विविधो ब्राह्मणो राजन्धर्मश्च द्विविधः स्मृतः।प्रवृत्तश्च निवृत्तश्च निवृत्तोऽह प्रतिग्रहात्।।	<td>	12-197-45a12-197-45b	
				
				
<td>

	तेभ्यः प्रयच्छ दानानि ये प्रवृत्ता नराधिप।अहं न प्रतिगृह्णामि किमिष्टं किं ददामि ते।ब्रूहि त्वं नृपतिश्रेष्ठ तपसा साधयामि किम्।।	<td>	12-197-46a12-197-46b12-197-46c	
<td>

	राजोवाच।	<td>	12-197-47x	
				
<td>

	क्षत्रियोऽहं न जानामि देहीति वचनं क्वचित्।प्रयच्छ युद्धमित्येवंवादी चास्मि द्विजोत्तम।।	<td>	12-197-47a12-197-47b	
<td>

	ब्राह्मण उवाच।	<td>	12-197-48x	
				
<td>

	तुष्यसि त्वं स्वधर्मेण तथा तुष्टा वयं नृप।अन्योन्यस्योत्तरं नास्ति यदिष्टं तत्समाचर।।	<td>	12-197-48a12-197-48b	
<td>

	राजोवाच।	<td>	12-197-49x	
				
<td>

	स्वशक्त्याऽहं ददानीति त्वया पूर्वमुदाहृतम्।याचे त्वां दीयतां मह्यं जप्यस्यास्य फलं द्विज।।	<td>	12-197-49a12-197-49b	
<td>

	ब्राह्मण उवाच।	<td>	12-197-50x	
				
<td>

	युद्धं मम सदा वाणी याचतीति विकत्थसे।न च युद्धं मया सार्धं किमर्थं याचसे पुनः।।	<td>	12-197-50a12-197-50b	
<td>

	राजोवाच।	<td>	12-197-51x	
				
<td>

	वाग्वज्राब्राह्मणाः प्रोक्ताः क्षत्रिया बाहुजीविनः।वाग्युद्धं तदिदं तीव्रं मम विप्र त्वया सह।।	<td>	12-197-51a12-197-51b	
<td>

	ब्राह्मण उवाच।	<td>	12-197-52x	
				
<td>

	सेयमद्य प्रतिज्ञा मे स्वशक्त्या किं प्रदीयताम्।ब्रूहि दास्यामि राजेन्द्र विभवे सति माचिरम्।।	<td>	12-197-52a12-197-52b	
<td>

	राजोवाच।	<td>	12-197-53x	
				
<td>

	यत्तद्वर्षशतं पूर्णं जप्यं वै जपता त्वया।फलं प्राप्तं तत्प्रयच्छ मम दित्सुर्भवान्यदि।।	<td>	12-197-53a12-197-53b	
<td>

	ब्राह्मण उवाच।	<td>	12-197-54x	
				
<td>

	परमं गृह्यतां तस्य फलं यज्जपितं मया।अर्धं त्वमविचारेण फलं तस्य ह्यवाप्नुहि।।	<td>	12-197-54a12-197-54b	
				
<td>

	अथवा सर्वमेवेह मामकं जापकं फलम्।राजन्प्राप्नुहि कामं त्वं यदि सर्वमिहेच्छसि।।	<td>	12-197-55a12-197-55b	
<td>

	राजोवाच।	<td>	12-197-56x	
				
<td>

	कृतं सर्वेण भद्रं ते जप्यं यद्याचितं मया।स्वस्ति तेऽस्तु गमिष्यामि किंच तस्य फलं वद।।	<td>	12-197-56a12-197-56b	
<td>

	ब्राह्मण उवाच।	<td>	12-197-57x	
				
<td>

	फलप्राप्तिं न जानामि दत्तं यज्जपितं मया।अयं धर्मश्च कालश्च यमो मृत्युश्च साक्षिणः।।	<td>	12-197-57a12-197-57b	
<td>

	राजोवाच।	<td>	12-197-58x	
				
				
<td>

	अज्ञातमस्य धर्मस्य फलं किं मे करिष्यति।फलं ब्रवीषि धर्मस्य न चेज्जप्यकृतस्य माम्।प्राप्नोतु तत्फलं विप्रो नाहमिच्छे ससंशयम्।।	<td>	12-197-58a12-197-58b12-197-58c	
<td>

	ब्राह्मण उवाच।	<td>	12-197-59x	
				
<td>

	नाददेऽपरदत्तं वै दत्तं वा चाफलं मया।वाक्यं प्रमाणं राजर्षे ममाद्य तव चैव हि।।	<td>	12-197-59a12-197-59b	
				
<td>

	सकृदंशो निपतति सकृत्कन्या प्रदीतये।सकृदेव ददानीति त्रीण्येतानि सकृत्सकृत्।।	<td>	12-197-60a12-197-60b	
				
<td>

	नाभिसंधिर्मया जप्ये कृतपूर्वः कदाचन।जप्यस्य राजशार्दूल कथं वेत्स्याम्यहं फलम्।।	<td>	12-197-61a12-197-61b	
				
<td>

	ददस्वेति त्वया चोक्तं दत्तं वाचा फलं मया।न वाचं दूषयिष्यामि सत्यं रक्ष स्थिरो भव।।	<td>	12-197-62a12-197-62b	
				
<td>

	अथैवं वदतो मेऽद्य वचनं न करिष्यसि।महानधर्मो भविता तव राजन्मृषा कृतः।।	<td>	12-197-63a12-197-63b	
				
<td>

	न युक्ता तु मृषावाणी त्वया वक्तुमरिंदम।तथा मयाऽप्यभिहितं मिथ्या कर्तुं न शक्यते।।	<td>	12-197-64a12-197-64b	
				
<td>

	संश्रुतं च मया पूर्वं ददानीत्यविचारितम्।तद्गृह्णीष्वाविचारेण यदि सत्ये स्थितो भवान्।।	<td>	12-197-65a12-197-65b	
				
<td>

	इहागम्य हि मां राजञ्जाप्यं फलमयाचथाः।तन्मे निसृष्टं गृह्णीष्व भव सत्येस्थितोपि च।।	<td>	12-197-66a12-197-66b	
				
<td>

	नायं लोकोऽस्ति न परो न च पूर्वान्स तारयेत्।कुत एवापरान्राजन्मृषावादपरायणः।।	<td>	12-197-67a12-197-67b	
				
<td>

	न यज्ञाध्ययने दानं नियमास्तारयन्ति हि।यथा सत्यं परे लोके तथेह पुरुषर्षभ।।	<td>	12-197-68a12-197-68b	
				
<td>

	तपांसि यानि चीर्णानि चरिष्यन्ति च यत्तपः।समाशतैः सहस्रैश्च तत्सत्यान्न विशिष्यते।।	<td>	12-197-69a12-197-69b	
				
<td>

	सत्यमेकं परं ब्रह्म सत्यमेकं परं तपः।सत्यमेकं परो यज्ञः सत्यमेकं परं श्रुतम्।।	<td>	12-197-70a12-197-70b	
				
<td>

	सत्यं वेदेषु जागर्ति फलं सत्ये परं स्मृतम्।तपो धर्मो दमश्चैव सर्वं सत्ये प्रतिष्ठितम्।।	<td>	12-197-71a12-197-71b	
				
<td>

	सत्यं वेदास्तथाङ्गानि सत्यं यज्ञास्तथा विधिः।व्रतचर्या तथा सत्यमोंकारः सत्यमेव च।।	<td>	12-197-72a12-197-72b	
				
<td>

	प्राणिनां जननं सत्यं सत्यं सन्ततिरेव च।सत्येन वायुरभ्येति सत्येन तपते रविः।।	<td>	12-197-73a12-197-73b	
				
<td>

	सत्येन चाग्निर्दहति स्वर्गः सत्ये प्रतिष्ठितः।सत्यं यज्ञस्तपो वेदाः स्तोभा मन्त्राः सरस्वती।।	<td>	12-197-74a12-197-74b	
				
<td>

	तुलामारोपितो धर्मः सत्यं चैवेति नः श्रुतम्।समां कक्षां धारयतो यः सत्यं ततोऽधिकम्।।	<td>	12-197-75a12-197-75b	
				
<td>

	यतो धर्मस्ततः सत्यं सर्वं सत्येन वर्धते।किमर्थमनृतं कर्म कर्तुं राजंस्त्वमिच्छसि।।	<td>	12-197-76a12-197-76b	
				
<td>

	सत्ये कुरु स्थिरं भावं मा राजन्ननृतं कृथाः।कस्मात्त्वमनृतं वाक्यं देहीति कुरुषेऽशुभम्।।	<td>	12-197-77a12-197-77b	
				
<td>

	यदि जप्यफलं दत्तं मया नेच्छसि वै नृप।स्वधर्मेभ्यः परिभ्रष्टो लोकाननुचरिष्यसि।।	<td>	12-197-78a12-197-78b	
				
<td>

	संश्रुत्य यो न दित्सेत याचित्वा यश्च नेच्छति।उभावानृतिकावेतो न मृपा कर्तुमर्हसि।।	<td>	12-197-79a12-197-79b	
<td>

	राजोवाच।	<td>	12-197-80x	
				
<td>

	योद्धव्यं रक्षितव्यं च क्षत्रधर्मः किल द्विज।दातारः क्षत्रियाः प्रोक्ता गृह्णीयां भवतः कथम्।।	<td>	12-197-80a12-197-80b	
<td>

	ब्राह्मण उवाच।	<td>	12-197-81x	
				
<td>

	न च्छन्दयामि ते राजन्नापि ते गृहमाव्रजम्।इहागम्य तु याचित्वा न गृह्णीषे पुनः कथम्।।	<td>	12-197-81a12-197-81b	
<td>

	धर्म उवाच।	<td>	12-197-82x	
				
<td>

	अविवादोऽस्तु युवयोर्वित्तं मां धर्ममागतम्।द्विजो दानफलैर्युक्तो राजा सत्यफलेन च।।	<td>	12-197-82a12-197-82b	
<td>

	स्वर्ग उवाच।	<td>	12-197-83x	
				
<td>

	स्वर्गं मां विद्धि राजेन्द्र रूपिणं स्वयमागतम्।अविवादोऽस्तु युवयोरुमौ तुल्यफलौ युवाम्।।	<td>	12-197-83a12-197-83b	
<td>

	राजोवाच।	<td>	12-197-84x	
				
<td>

	कृतं स्वर्गेण मे कार्यं गच्छ स्वर्ग यथागतम्।विप्रो यदीच्छते दातुं चीर्णं गृह्णातु मे फलम्।।	<td>	12-197-84a12-197-84b	
<td>

	ब्राह्मण उवाच।	<td>	12-197-85x	
				
<td>

	बाल्ये यदि स्मादज्ञानान्मया हस्तः प्रसारितः।निवृत्तलक्षणं धर्ममुपासे संहितां जपन्।।	<td>	12-197-85a12-197-85b	
				
				
<td>

	निवृत्तं मां चिराद्राजन्विप्रलोभयसे कथम्।स्वेन कार्यं करिष्यामि त्वत्तो नेच्छे फलं नृप।तपःस्वाध्यायशीलोऽहं निवृत्तश्च प्रतिग्रहात्।।	<td>	12-197-86a12-197-86b12-197-86c	
<td>

	राजोवाच।	<td>	12-197-87x	
				
<td>

	यदि विप्र विसृष्टं ते जप्यस्य फलमुत्तमम्।आवयोर्यत्फलं किंचित्सहितं नौ तदस्त्विह।।	<td>	12-197-87a12-197-87b	
				
<td>

	द्विजाः प्रतिग्रहे युक्ता दातारो राजवंशजाः।यदि धर्मः क्षुतो विप्र सहैव फलमस्तु नौ।।	<td>	12-197-88a12-197-88b	
				
<td>

	मा वा भूत्सह भोज्यं नौ मदीयं फलमाप्नुहि।प्रतीच्छ मत्कृतं धर्मं यदि ते मय्यनुग्रहः।।	<td>	12-197-89a12-197-89b	
<td>

	भीष्म उवाच।	<td>	12-197-90x	
				
<td>

	ततो विकृतवैषौ द्वौ पुरुषौ समुपस्थितौ।गृहीत्वाऽन्योन्यमावेष्ठ्य कुचेलावूचतुर्वचः।।	<td>	12-197-90a12-197-90b	
				
<td>

	न मे धारयसीत्येको धारयामीति चापरः।इहास्ति नौ विवादोऽयमयं राजाऽनुशासकः।।	<td>	12-197-91a12-197-91b	
				
<td>

	सत्यं ब्रवीम्यहमिदं न मे धारयते भवान्।अनृतं वदसीह त्वमृणं ते धारयाम्यहम्।	<td>	12-197-92a12-197-92b	
				
<td>

	तावुभौ सुभृशं तप्तौ राजानमिदमृचतुः।परीक्ष्यौ तु यथा स्याव नावामिह विगर्हितौ।।	<td>	12-197-93a12-197-93b	
<td>

	विरूप उवाच।	<td>	12-197-94x	
				
<td>

	घारयामि नरव्याघ्र विकृतस्येह गोः फलम्।ददतश्च न गृह्णाति विकृतो मे महीपते।।	<td>	12-197-94a12-197-94b	
<td>

	विकृत उवाच।	<td>	12-197-95x	
				
<td>

	न मे धारयते किंचिद्विरूपोऽयं नराधिप।मिथ्या ब्रवीत्ययं हि त्वां सत्याभासं नराधिप।।	<td>	12-197-95a12-197-95b	
<td>

	राजोवाच।	<td>	12-197-96x	
				
<td>

	विरूप किं धारयते भवानस्य ब्रवीतु मे।श्रुत्वा तथा करिष्येऽहमिति मे धीयते मनः।।	<td>	12-197-96a12-197-96b	
<td>

	विरूप उवाच।	<td>	12-197-97x	
				
<td>

	शृणुष्वावहितो राजन्यथैतद्धारयाम्यहम्।विकृतस्यास्य राजर्षे निखिलेन नराधिप।।	<td>	12-197-97a12-197-97b	
				
<td>

	अनेन धर्मप्राप्त्यर्थं शुभा दत्ता पुराऽनघ।धेनुर्विप्राय राजर्षे तपःस्वाध्यायशीलिने।।	<td>	12-197-98a12-197-98b	
				
<td>

	तस्याश्चायं मया राजन्फलमभ्येत्य याचितः।विकृतेन च मे दत्तं विशुद्धेनान्तरात्मना।।	<td>	12-197-99a12-197-99b	
				
<td>

	ततो मे सुकृतं कर्म कृतमात्मविशुद्धये।गावौ च कपिले क्रीत्वा वत्सले बहुदोहने।।	<td>	12-197-100a12-197-100b	
				
<td>

	ते चोञ्छवृत्तये राजन्मया समुपवर्जिते।यथाविधि यथाश्रद्धं तदस्याहं पुनः प्रभो।।	<td>	12-197-101a12-197-101b	
				
<td>

	इहाद्यैव प्रयच्छामि गृहीत्वा द्विगुणां फलम्।एवं स्यात्पुरुषव्याघ्र कःशुद्धः कोऽत्र दोषवान्।।	<td>	12-197-102a12-197-102b	
				
<td>

	एवं विवदमानौ स्वस्त्यामिहाभ्यागतौ नृप।कुरु धर्ममधर्मं वा विनये नौ समादध।।	<td>	12-197-103a12-197-103b	
				
<td>

	यदि नेच्छति मे दानं यथा दत्तमनेन वै।भवानत्र स्थिरो भूत्वा मार्गे स्थापयिताऽद्य नौ।।	<td>	12-197-104a12-197-104b	
<td>

	राजोवाच।	<td>	12-197-105x	
				
<td>

	दीयमानं न गृह्णासि ऋणं कस्मात्त्वमद्य वै।यथैव तेऽभ्यनुज्ञातं यथा गृह्णीष्व माचिरम्।।	<td>	12-197-105a12-197-105b	
<td>

	विकृत उवाच।	<td>	12-197-106x	
				
<td>

	दीयतामित्यनेनोक्तं ददानीति तथा मया।नायं मे धारयत्यत्र गच्छतां यत्र वाञ्छति।।	<td>	12-197-106a12-197-106b	
<td>

	राजोवाच।	<td>	12-197-107x	
				
<td>

	ददतोऽस्य न गृह्णासि विषमं प्रतिभाति मे।दणड्यो हि त्वं मम मतो नास्त्यत्र खलु संशयः।।	<td>	12-197-107a12-197-107b	
<td>

	विकृत उवाच।	<td>	12-197-108x	
				
<td>

	मयाऽस्य दत्तं राजर्षे गृह्णीयां तत्कथं पुनः।को ममात्रापराधो मे दण्डमाज्ञापय प्रभो।।	<td>	12-197-108a12-197-108b	
<td>

	विरूप उवाच।	<td>	12-197-109x	
				
<td>

	दीयमानं यदि मया न गृह्णासि कथंचन।नियच्छति त्वां नृपतिरयं धर्मानुशासकः।।	<td>	12-197-109a12-197-109b	
<td>

	विकृत उवाच।	<td>	12-197-110x	
				
<td>

	स्वयं मया याचितेन दत्तं कथमिहाद्य तत्।गृह्णीयां गच्छतु भवानभ्यनुज्ञां ददानि ते।।	<td>	12-197-110a12-197-110b	
<td>

	ब्राह्मण उवाच।	<td>	12-197-111x	
				
<td>

	श्रुतमेतत्त्वया राजन्ननयोः कथितं द्वयोः।प्रतिज्ञातं मया यत्ते तद्गृहाणाविचारितम्।।	<td>	12-197-111a12-197-111b	
<td>

	राजोवाच।	<td>	12-197-112x	
				
<td>

	प्रस्तुतं सुमहत्कार्यमनयोर्गह्वरं यथा।जापकस्य दृढीकारः कथमेतद्भविष्यति।।	<td>	12-197-112a12-197-112b	
				
<td>

	यदि तावन्न गृह्णामि जापकेनापवर्जितम्।कथं न लिप्येयमहं पापेन महताऽद्य वै।।	<td>	12-197-113a12-197-113b	
				
<td>

	तौ चोवाच स राजर्षिः कृतकार्यौ गमिष्यथः।नेदानीं मामिहासाद्य राजधर्मो भवेन्मृषा।।	<td>	12-197-114a12-197-114b	
				
<td>

	स्वधर्मः परिपाल्यस्तु राज्ञामिति विनिश्चयः।विप्रधर्मश्च गहनो मामनात्मानमाविशत्।।	<td>	12-197-115a12-197-115b	
<td>

	ब्राह्मण उवाच।	<td>	12-197-116x	
				
<td>

	गृहाण धारयेऽहं च याचितं संश्रुतं मया।न चेद्भहीष्यसे राजञ्शपिष्ये त्वां न संशयः।।	<td>	12-197-116a12-197-116b	
<td>

	राजोवाच।	<td>	12-197-117x	
				
<td>

	धिग्राजधर्मं यस्यायं कार्यस्येह विनिश्चयः।इत्यर्थं मे ग्रहीतव्यं कथं तुल्यं भवेदिति।।	<td>	12-197-117a12-197-117b	
				
<td>

	एष पाणिरपूर्वं मे निक्षेपार्थं प्रसारितः।यन्मे धारयसे विप्र तदिदानीं प्रदीयताम्।।	<td>	12-197-118a12-197-118b	
<td>

	ब्राह्मण उवाच।	<td>	12-197-119x	
				
<td>

	संहितां जपता यावान्गुणः कश्चित्कृतो मया।तत्सर्वं प्रतिगृह्णीष्व यदि किंचिदिहास्ति मे।।	<td>	12-197-119a12-197-119b	
<td>

	राजोवाच।	<td>	12-197-120x	
				
<td>

	जलमेतन्निपतितं मम पाणौ द्विजोत्तम।सममस्तु सहैवास्तु प्रतिगृह्णातु वै भवान्।।	<td>	12-197-120a12-197-120b	
<td>

	विरूप उवाच।	<td>	12-197-121x	
				
<tr><td>

	कामक्रोधौ विद्धि नौ त्वमावाभ्यां कारितो भवान्।`जिज्ञासमानौ युवयोर्मनोत्थं तु द्विजोत्तम।।'	<td>	12-197-121a12-197-121b	</p></tr>
				
<td>	सहेति च यदुक्तं ते समा लोकास्तवास्य च।नायं धारयते किंचिज्जिज्ञासा त्वत्कृते कृता।।	<td>	12-197-122a12-197-122b	
				
<td>	कालो धर्मस्तथा मृत्युः कामक्रोधौ तथा युवाम्।सर्वमन्योन्यनिष्कर्षे निकृष्टं पश्यतस्तव।।	<td>	12-197-123a12-197-123b	
				
<td>	`सर्वेषामुपरिस्थानं ब्रह्मणो व्यक्तजन्मनः।युवयोः स्थानमूलं निर्द्वन्द्वममलात्मकम्।।	<td>	12-197-124a12-197-124b	
				
<td>	सर्वे गच्छाम यत्र स्वान्स्वाँल्लोकांश्च तथा वयम्।'गच्छ लोकाञ्जितान्स्वेन कर्मणा यत्र वाञ्छसि।।	<td>	12-197-125a12-197-125b	
				
<td><p>	` ततो धर्मयमाद्यास्ते वाक्यमूचुर्नपर्द्विजौ।अस्माकं यः स्मृतो मूर्धा ब्रह्मलोकमिति स्मृतं।।	<td>	12-197-126a12-197-126b	
				
<td>

	तत्रस्थौ हि भवन्तौ हि युवाभ्यां निर्जिता वयम्।युवयोः काम आपन्नस्तत्काम्यमविशङ्कया।।'	<td>	12-197-127a12-197-127b	
<td>

	भीष्म उवाच।	<td>	12-197-128x	
				
<td>

	जापकानां फलावाप्तिर्मया ते संप्रदर्शिता।गतिः स्थानं च लोकाश्च जापकेन यथा जिताः।।	<td>	12-197-128a12-197-128b	
				
<td>

	प्रयाति संहिताध्यायी ब्रह्माणं परमेष्ठिनम्।अथवाऽग्निं समायाति सूर्यमाविशतेऽपि वा।।	<td>	12-197-129a12-197-129b	
				
<td>

	स तैजसेन भावेन यदि तत्र रमत्युत।गुणांस्तेषां समाधत्ते रागेण प्रतिमोहितः।।	<td>	12-197-130a12-197-130b	
				
<td>

	एवं सोमे तथा वायौ भूम्याकाशशरीरगः।सरागस्तत्र वसति गुणांस्तेषां समाचरन्।।	<td>	12-197-131a12-197-131b	
				
<td>

	अथ तत्र विरागी स परं गच्छत्यसंशयम्।परमव्ययमिच्छन्स तमेवाविशते पुनः।।	<td>	12-197-132a12-197-132b	
				
<td>

	अमृताच्चामृतं प्राप्तः शान्तीभूतो निरात्मवान्।ब्रह्मभूतः स निर्द्वन्द्वः सुखी शान्तो निरामयः।।	<td>	12-197-133a12-197-133b	
				
<td>

	ब्रह्मस्थानमनावर्तमेकमक्षरसंज्ञकम्।अदुःखमजरं शान्तं स्थानं तत्प्रतिपद्यते।।	<td>	12-197-134a12-197-134b	
				
<td>

	चतुर्भिर्लक्षणैर्हीनं तथा पड्भिः सषोडशैः।पुरुषं तमतिक्रम्य आकाशं प्रतिपद्यते।।	<td>	12-197-135a12-197-135b	
				
<td>

	अथ नेच्छति रागात्मा सर्वं तदधितिष्ठति।यच्च प्रार्थयते तच्च मनसा प्रतिपद्यते।।	<td>	12-197-136a12-197-136b	
				
<td>

	अथवा चेक्षते लोकान्सर्वान्निरयसंज्ञितान्।निस्पृहः सर्वतो मुक्तस्तत्र वै रमते सुखम्।।	<td>	12-197-137a12-197-137b	
				
<td>

	एवमेषा महाराज जापकस्य गतिर्यथा।एतत्ते सर्वमाख्यातं किं भूयः श्रोतुमर्हसि।।	<td>	12-197-138a12-197-138b	
<td>

	।। इति श्रीमन्महाभारते सान्तिपर्वणि मोक्षधर्मपर्वणि सप्तनवत्यधिकशततमोऽध्यायः।। 197।।	<td>		</table>

12-197-1 आयुःपरिच्छेदिका देवता कालः। प्राणवियोजिका मृत्युः। पुण्यापुण्यफलदायिका यमः। तत् तम्।।
12-197-2 सूर्यपुत्रस्य यमस्य।।
12-197-4 जापको मन्त्राध्ययनपरः। पैप्पलाद इति ड. पाठः।।
12-197-7 देव्या सावित्र्या दर्शितो दर्शनदानेनानुगृहीतः।।
12-197-14 समाधिर्नियमः।।
12-197-15 निरयं स्वर्गं क्षयिणम्। याता यास्यसि। याता गताः।।
12-197-16 अनिमित्तमजन्यम्। यज्जप्ये मे रमतां मन इति।।
12-197-20 दर्शयामास आत्मानं दर्शितवान्।।
12-197-24 बहुदुःखसुखमिति झ.ध. पाठः।।
12-197-56 कृतमलं सर्वेण जपफलेन।।
12-197-57 यज्जपितं जप्यं तस्येति शेषः।।
12-197-61 अभिसंधिः कामः। निष्कामस्य जपस्यानन्तं फलमिति भावः।।
12-197-62 दूषयिष्यामि अन्यथाकरिष्यामि।।
12-197-66 मे मया निसृष्टं दत्तम्।।
12-197-77 देहीति उक्त्वेति शेषः।।
12-197-81 न च्छन्दयामि प्रतिगृह्णीष्वेति न प्रार्थितवानस्मि।।
12-197-84 तत्प्रतीच्छतु मे फलमिति ध. पाठः। बहु गृह्णातु मे फलमिति ट. पाठः।।
12-197-90 द्वौ पुरुषौ कामक्रोधौ।।
12-197-93 परीक्ष्य त्वं यथा स्यावो नावामिति झ. पाठः।।
12-197-94 प्रार्थना हि राज्ञोऽननुरूपेति तस्य कामो विकृतसंज्ञः। शान्तिस्वभावस्यापि जापकस्य याचित्वापि दीयमानं न गृह्णातीति राजानं प्रति यः क्रोधः स विरूपसंज्ञः। गोः फलं वाचं धेनुमुपासीतेति श्रुतेर्धेनुसरूप्रायाः वाचः। जपस्य फलमित्यर्थः।।
12-197-98 धेनुर्वाक्। विप्राय परमेश्वराय।।
12-197-106 धारयामीति झ. ट. पाठः।।
12-197-118 निक्षेपार्थं प्रतिगृह्य प्रदानार्थम्।।
12-197-131 तेषां सूर्यादिलोकपालानां गुणान् प्रकाशकत्वादीन्।।

महाभारतम्/शांतिपर्व